Ár og vötn flæða yfir bakka sína í Nepal . AFP Að minnsta kosti 11 manns hafa látist í Nepal af völdum regnflóða og aurskriða vegna gríðarlegrar úrkomu á regntímabilinu . Óttast er að tala látinna eigi eftir að hækka því átta manns er enn saknað og 13 manns hafa slasast Þrír einstaklingar létust í höfuðborginni Kathmandu þegar veggur hrundi . Gríðarlega mikil rigning hefur verið frá því í gær sem hefur leikið austur - og suðurhluta landsins illa . Talið er að flóðið snerti um 870.000 íbúa á svæðinu . „ Yfirvöld og öryggissveitir vinna að því að bjarga fólki og koma því í skjól . Þyrlur eru í viðbragðsstöðu ef á þarf að halda , “ segir Umakanta Adhikar við AFP-fréttamiðilinn . Búist er við að áfram muni rigna í dag og á morgun . Fólk varað við þeirri hættu sem skapast af þeim völdum . Í fyrra létust 150 manns í Nepal á regntímabilinu sem venjulega hefst í lok júní og nær fram til ágúst .